prajā́patervísrastādramyā̀ tanū́rmadhyata údakrāmattásyāmenamútkāntāyāṃ devā́ ajahustaṃ yátra devā́ḥ samáskurvaṃstádasminnetā́ṃ ramyā̀ṃ tanū́m madhyatò 'dadhustásyāmasya devā́ aramanta tadyádasyaitásyāṃ ramyā̀yāṃ tanvā̀ṃ devā áramanta tásmāddhíramyaṃ híramyaṃ ha vai taddhíraṇyamityā́cakṣate paró 'kṣam paró 'kṣakāmā hí devāstáthaivā̀sminnayámetā́ṃ ramyā̀ṃ tanū́m madhyató dadhāti tásya :masya devā́ ramante prāṇo vā́ asya sā́ ramyā̀ tanū́ḥ prāṇámevā̀sminnetám madhyató dadhāti